Diablo IV

***Diablo IV*** er et action-rollespill utviklet og utgitt av Blizzard Entertainment, og er det fjerde hovedspillet i ''Diablo''-serien. Spillet ble kunngjort ved BlizzCon 2019 og ble utgitt 5. juni 2023 med tidlig tilgang fra 1. juni. *Diablo IV* ble utgitt for Windows, PlayStation 4, PlayStation 5, Xbox Series X/S og Xbox One.

*Diablo IV* inneholder gjenspillbare «dungeons» som er prosedyrisk genererte og et utstyrsfokusert figuroppsett som er forventet fra tidligere innslag i serien, og nye funksjoner som en åpen verden og spiller-mot-spiller-innhold. Spillere har valget mellom fem klasser for sine figurer – «barbarian», «druid», «necromancer», «rogue» og «sorcerer» – og leder dem gjennom oppdrag og kamp i Sanctuary, etter gjenoppstandelsen til demonen Lilith.

## Mottakelse
*Diablo IV* mottok «generelt positive» tilbakemeldinger for Windows- og PlayStation 5-versjonene og «universal anerkjennelse» for Xbox Series X-versjonen ifølge omtalesamlernettstedet Metacritic.

Gøran Solbakken ved *[[Gamer.no]]* konkluderte sin omtale av spillet med «Solid og vellaget uten å ta noen store risikoer.»

Blizzard Entertainment kunngjorde 6. juni 2023 at *Diablo IV* hadde blitt deres raskest selgende spill.

## Handling
Historien finner sted i Sanctuary, og finner sted 50 år etter hendelsene i Diablo III: Reaper of Souls. Medlemmer av en kult har tilkalt antagonisten Lilith som er datteren til Mephisto. Etter hendelsene i tidligere spill fra Diablo-serien, har kreftene til demoner og engler blitt utarmet. Dette gir Lilith muligheten til å etablere stadig mer makt i Sanctuary. Tusenvis av år før spillet begynner skapte Lilith og engelen Inarius helligdommens rike for å gi tilflukt til de som ønsket å unnslippe den evige konflikten mellom himmelen og de brennende helvete. Forholdet mellom Lilith og Inarius førte til fødselen av Nephalem, en rase som spilleren tilhører. Denne rasen er verken engel eller demon, men en distinkt kombinasjon av begge raser. Men resten av innbyggerne i Sanctuary forsøkte å ødelegge dem. Lilith, som ikke ønsket at barna hennes skulle bli drept, ødela alle som motarbeidet henne - noe som til slutt førte til at Inarius forviser henne.

Spilleren bare kjent som "the Wanderer" møter Lorath Nahr, en av de siste Horadrim (fra Diablo III: Reaper of Souls) og forklarer profetien om Liliths retur. Inarius tror han alene kan oppfylle denne profetien ved å drepe Lilith en gang for alle - noe som kan gi ham muligheten til å vende tilbake til himmelen. Hjulpet av en ung kvinne ved navn Neyrelle går spilleren inn i helligdommen til Rathma, den første Nephalem og grunnleggeren av Necromancers. Rathmas ånd avslører at han hadde en nøkkel til helvete. Når Inarius krever nøkkelen fra ham, nekter Rathma, og Inarius dreper ham. Lilith finner senere igjen nøkkelen. Spilleren reiser deretter til Scosglen for å møte en annen Horadrim ved navn Donan, som flere år tidligere hadde beseiret en demon kalt Astaroth ved hjelp av to druider. Lilith korrumperer de to druidene for å finne Astaroths fengsel og frigjør ham, i bytte mot sikker passasje gjennom helvete.

Astaroth besitter Donans sønn Yorin, som dør når demonen blir beseiret. Spillteren slutter seg til Lorath, for å ta opp jakten på Loraths tidligere lærling Elias. Selv om Elias ikke kan drepes, får spilleren og Lorath tak i en gjenstand kalt Sightless Eye for å oppdage Liliths plan: Å tilkalle de mindre ondene for å styrke menneskeheten mot de første onde. Hun har også til hensikt å konsumere essensen til faren Mephisto, mens han er svak, og bruke denne makten til å erobre helvete. Lorath får vite om en port til helvete under byen Caldeum, som kan åpnes med Rathmas nøkkel. I Caldeum må spilleren beseire en annen reformert mindre ondskap, Duriel, smertens herre. Inarius går videre inn i helvete for å konfrontere Lilith, som dreper ham. Donan blir dødelig såret, men spilleren følger etter Lilith til Mephistos katedral.

## Referanser


## Eksterne lenker
* 
*